कम्युनिस्ट सत्ता वोट से नहीं बंदूक से चाहते हैं: सिंह
मुरैना | कम्युनिस्ट तो वोट पर विश्वास ही नहीं करते, बल्कि वे तो बंदूक से सत्ता चाहते हैं। उनकी तो सोच ही रूस और चीन से संचालित होती है। इसीलिए केरल में राष्ट्रीय विचारधारा वाले लोगों पर लगातार हमले हो रहे हैं। यह बात भारतीय जनता पार्टी के वरिष्ठ नेता पूर्व विधायक गजराज सिंह सिकरवार ने कही। गुरुवार को पूर्व विधायक सिकरवार शहर के नेहरू पार्क में आयोजित मानवाधिकार संघर्ष मंच के धरना आंदोलन को संबोधित कर रहे थे। यह धरना केरल में हो रहे खूनी संघर्ष, संघ कार्यकर्ताओं की हत्या के विरोध में दिया गया।
hin_Deva hin_Deva